**MANUÁL OPATRENÍ RIADITEĽKY ŠKOLY 2022/2023**

**COVID-19**

**POKYNY PRE ZÁKONNÝCH ZÁSTUPCOV**

**Zákonný zástupca**

* Zodpovedá za dodržiavanie hygienicko – epidemiologických opatrení pri príchode žiaka do základnej školy a pri odchode žiaka zo základnej školy, resp. školského klubu detí.
* Zabezpečí pre svoje dieťa papierové jednorazové vreckovky.
* Dodržiava pokyny riaditeľa školy, ktoré upravujú podmienky prevádzky konkrétnej základnej školy a školského klubu detí na školský rok 2022/2023, dodržiava pokyny pre vstup do objektu školy.
* Rodič predkladá pri prvom nástupe do školy a po každom prerušení dochádzky do školy v trvaní 5 a viac po sebe nasledujúcich vyučovacích dní (víkendy a sviatky sa nepočítajú) „Písomné vyhlásenie o bezpríznakovosti“. Ak žiak nepredloží Vyhlásenie o bezpríznakovosti, žiaka je potrebné umiestniť do izolačnej miestnosti a kontaktovať rodiča.
* Rodič môže svojím rozhodnutím ospravedlniť žiaka na 5 po sebe idúcich vyučovacích dní. Pri absencii viac ako 5 po sebe idúcich vyučovacích dní z dôvodu ochorenia musí predložiť „Potvrdenie o chorobe“ od všeobecného lekára pre deti a dorast, v opačnom prípade pôjde o neospravedlnenú neprítomnosť, ktorá môže mať za následok zníženú známku zo správania prípadne nutnosť vykonať komisionálne skúšky.
* V prípade, že je u žiaka podozrenie na Covid – 19 (bol v úzkom kontakte s osobou pozitívnou), rodič bezodkladne o tejto situácii informuje riaditeľa školy.
* V prípade, že je u žiaka potvrdené ochorenie na Covid – 19, rodič bezodkladne o tejto situácii informuje riaditeľa školy, žiak zostáva v izolácii, o dĺžke trvania rozhodne lekár pre deti a dorast (najmenej 5 dní).
* Žiak po prekonaní ochorenia Covid – 19 nosí po dobu 5 dní respirátor alebo rúško.

**Odporúčania pre rodiča:**

* Odporúčame realizovať samotestovanie na ochorenie Covid – 19 v domácom prostredí v priebehu šk. roka Ag testami, ktoré boli distribuované prostredníctvom školy.